《念奴娇 秋闺》
清代·陈洁

霜浓绮阁，却无几、又是阳和时节。玉树凋残花落尽，都剩寒藤枯柮。

曲径遥观，新妆点缀，顿觉丰姿别。西宫南内，应许太真娇怯。

爱他淡冶轻盈，似将春信，预向西风说。枝上幽禽啼不住，也是鲜妍可悦。

花萼楼前，长生殿里，染就芙蕖颊。云筛月印，萧萧那怕飞雪。

作者简介：字浣心，海昌人，相国素庵公胞妹，嘉兴屠某室。